b'\n_START_ARTICLE_\nMary Paischeff\n_START_PARAGRAPH_\nMary Paischeff (6. elokuuta 1899 Viipuri \xe2\x80\x93 7. marraskuuta 1975 Helsinki) oli tanssitaiteilija ja Suomen Kansallisbaletin ensimm\xc3\xa4inen sopimustanssija, joka esitti vuonna 1922 Kansallisbaletin avajaisn\xc3\xa4yt\xc3\xa4nn\xc3\xb6n Joutsenlampi-baletissa Odette-Odilen osan parinaan balettimestari George G\xc3\xa9. Paischeff oli tanssitaiteen kannatusyhdistys Pro Dancen ensimm\xc3\xa4inen puheenjohtaja. Paischeff opiskeli balettia Pietarissa ja toimi sittemmin my\xc3\xb6s tanssinopettajana. Vuonna 1932 h\xc3\xa4n perusti Helsinkiin oman balettikoulun, ja h\xc3\xa4n opetti balettia my\xc3\xb6s Ruotsalaisen teatterin oppilaskoulussa._NEWLINE_Paischeffilla tiedet\xc3\xa4\xc3\xa4n olleen tuttavapiiriss\xc3\xa4\xc3\xa4n Mannerheim._NEWLINE_Mary Paischeffille my\xc3\xb6nnettiin Pro Finlandia -mitali vuonna 1956.'